
U z n e s e n i e
Výboru Národnej rady Slovenskej republiky
pre zdravotníctvo
z 19.  mája  2026

k návrhu poslanca Národnej rady Slovenskej republiky Zdenka SVOBODU na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú  niektoré zákony (tlač 1259)

	Výbor Národnej rady Slovenskej republiky pre zdravotníctvo

           prerokoval návrh poslanca Národnej rady Slovenskej republiky Zdenka SVOBODU na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú  niektoré zákony (tlač 1259);


A.  s ú h l a s í

                s návrhom poslanca Národnej rady Slovenskej republiky Zdenka SVOBODU na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú  niektoré zákony (tlač 1259);


	B. o d p o r ú č a
     Národnej rade Slovenskej republiky

	     návrh poslanca Národnej rady Slovenskej republiky Zdenka SVOBODU na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú  niektoré zákony (tlač 1259) schváliť s pozmeňujúcimi a doplňujúcimi návrhmi:


1. V čl. I sa pred bod 1 vkladá nový bod 1, ktorý znie: 

„1. V § 8 ods. 1 prvá veta znie: „Zdravotná poisťovňa uhrádza na základe zmlúv uzatvorených podľa § 7 poskytnutú zdravotnú starostlivosť v rozsahu a za podmienok ustanovených v odseku 25, § 8aa ods. 2 a osobitnými predpismi25) podľa dohodnutej ceny [§ 7 ods. 9 písm. c) alebo písm. e)], ak tento zákon neustanovuje inak.“.

Poznámka pod čiarou k odkazu 25 znie: 
„25) Napríklad zákon č. 577/2004 Z. z. v znení neskorších predpisov, § 79 ods. 1 písm. l) zákona č. 578/2004 Z. z. v znení neskorších predpisov.“.“.
Nasledujúce body sa primerane prečíslujú. 

Tento bod nadobúda účinnosť 1. júla 2026, čo sa premietne do článku o účinnosti. 

Legislatívno-technická úprava súvisiaca s doplnením podmienok, ktoré sú ustanovené v odseku 25, § 8aa ods. 2 a v odkaze pod čiarou, za ktorých zdravotná poisťovňa uhrádza úhrady za poskytnutá zdravotnú starostlivosť. 


1. V čl. I bode 1 sa slová „podľa odseku 1“ nahrádzajú slovami „podľa odsekov 1 a 3“ a slová „identifikačné číslo záznamu“ sa nahrádzajú slovami „identifikačné číslo elektronického zdravotného záznamu27aadb)“.

Poznámka pod čiarou k odkazu 27aadb znie:
„27aadb) § 2 ods. 33 zákona č. 153/2013 Z. z. v znení zákona č. .../2026 Z. z.“.

Legislatívno-technická úprava súvisiaca s jednoznačným označením identifikačného čísla elektronického zdravotného záznamu. Legislatívna úprava súčasne zjednocuje režim odkladnej a neodkladnej ZS, ktorá je hradená z prostriedkov verejného zdravotného poistenia a to tak, že aj nezmluvný poskytovateľ zdravotnej starostlivosti, ktorý poskytuje zdravotnú starostlivosť uhrádzanú z verejného zdravotného poistenia bude povinný vykázať v zúčtovacej dávke pre zdravotnú poisťovňu identifikačné číslo elektronického zdravotného záznamu.

1.  V čl. I sa za bod 1 vkladá nový bod 2, ktorý znie:

„2. V § 8aa ods. 2 písmeno g) znie:
„g) identifikačné číslo elektronického zdravotného záznamu pridelené informačným systémom poskytovateľa zdravotnej starostlivosti,27aadb) ak sa zdravotná dokumentácia vedie v elektronickej zdravotnej knižke a v odseku 5 alebo § 86zv nie je ustanovené inak,“.

Poznámka pod čiarou k odkazu 27aaca sa vypúšťa.“.
Nasledujúce body v čl. I sa primerane prečíslujú.
Tento bod nadobúda účinnosť 1. júla 2026.

Legislatívno-technická úprava súvisiaca s jednoznačným označením identifikačného čísla elektronického zdravotného záznamu podľa jeho definície v zákone č. 153/2013 Z. z. 

1.  V čl. I bod 2 znie:

„2. § 8aa sa dopĺňa odsekom 5, ktorý znie:
„(5) Zúčtovacia dávka podľa odseku 2 nemusí obsahovať identifikačné číslo elektronického zdravotného záznamu podľa odseku 2 písm. g), ak bola zdravotná starostlivosť poskytnutá
1. ako zlúčený klasifikačný prípad podľa § 67b ods. 3 písm. e),
1. fyzickej osobe, ktorá nie je verejne zdravotne poistená v Slovenskej republike, 
1. fyzickej osobe, ktorá má za účelom vykazovania poskytnutej zdravotnej starostlivosti   pridelené bezvýznamové identifikačné číslo pridelené úradom,
1. žene, ktorá písomne požiadala o utajenie svojej osoby v súvislosti s pôrodom,
1. poistencovi, ktorý nepodal prihlášku na verejné zdravotné poistenie,27aag)
1. fyzickej osobe, ktorá je verejne zdravotne poistená v Slovenskej republike a nie je zapísaná v registri fyzických osôb,
1. v tkanivovom zariadení v tomto odbornom zameraní s touto skratkou podľa číselníka zdravotníckej informatiky:27aah) 
1. očná banka, skratka 190,
2. biobanka, skratka 213,
3. nemocničná krvná banka, skratka 218,
4. spracovanie, kryokonzervácia a kontrola kvality transplantátov krvotvorných buniek, skratka 703,
5. transplantácia kmeňových krvotvorných buniek, skratka 704,
6. tkanivové zariadenie, skratka 188,
7. organizácia a techniky v tkanivových zariadeniach, skratka 564,
1. v očnej optike v tomto odbornom zameraní s touto skratkou podľa číselníka zdravotníckej informatiky:27aah)
    očný optik, skratka 824
1. vo výdajni audio-protetických pomôcok v tomto odbornom zameraní s touto skratkou podľa číselníka zdravotníckej informatiky:
    výdajňa audio-protetických zdravotníckych pomôcok, skratka 996.“.

Poznámky pod čiarou k odkazom 27aag a 27aah znejú:
„27aag) § 9 ods. 3 zákona č. 580/2004 Z. z. v znení neskorších predpisov.
27aah) § 14 ods. 2 zákona č. 153/2013 Z. z. v znení neskorších predpisov.“. 

Precizovanie prípadov aj s odkazmi na predmetné zákonné ustanovenia, kedy zúčtovacia dávka neobsahuje identifikačné číslo elektronického zdravotného záznamu. Ide predovšetkým o prípady, kedy nevzniká zdravotná dokumentácia v elektronickej zdravotnej knižke, absentujú podmienky pre zápis elektronických zdravotných záznamov do elektronickej zdravotnej knižky a pod. 

1.  V čl. I bod 3 znie:
„3.  V § 9 ods. 3 sa za druhú vetu vkladá nová tretia veta, ktorá znie:
„Kontrolou na diaľku sa rozumie aj kontrola zhody identifikačného čísla elektronického zdravotného záznamu v zúčtovacej dávke s identifikačným číslom elektronického zdravotného záznamu v elektronickej zdravotnej knižke,27db) informačným systémom zdravotnej poisťovne.“

Poznámka pod čiarou k odkazu 27db znie:
„27db) § 3a ods. 28 písm. n) zákona č. 153/2013 Z. z.“.“.

Rozširuje sa definícia kontroly na diaľku zo strany zdravotných poisťovní, ktorou sa tiež rozumie kontrola zhody identifikačného čísla elektronického zdravotného záznamu v zúčtovacej dávke s identifikačným číslom toho istého elektronického zdravotného záznamu v elektronickej zdravotnej knižke.

1. V čl. I bod 4 znie: 
„4. Za § 86zu sa vkladá § 86zv, ktorý vrátane nadpisu znie:

„§ 86zv
        Prechodné ustanovenia k úpravám účinným od 1. júla 2026

1. Zúčtovacia dávka nemusí obsahovať identifikačné číslo elektronického zdravotného záznamu podľa § 8aa ods. 2 písm. g), ak zdravotná starostlivosť bola poskytnutá do 30. júna 2026. 

1. Zúčtovacia dávka nemusí obsahovať identifikačné číslo elektronického zdravotného záznamu podľa § 8aa ods. 2 písm. g) v prípadoch uvedených v prílohe č. 7 bode 1, ak zdravotná starostlivosť bola poskytnutá do 31. decembra 2026 a v prípadoch uvedených v prílohe č. 7 bodoch 2 až 4, ak zdravotná starostlivosť bola poskytnutá do 30. júna 2027.“.“.

Doplnenie prechodného ustanovenia, ktorým sa jednoznačne určí, že poskytovateľ zdravotnej starostlivosti pri poskytovaní zdravotnej starostlivosti do 30. júna 2026 nemusí uvádzať identifikačné číslo elektronického zdravotného záznamu do zúčtovacej dávky pre zdravotné poisťovne. Zároveň sa navrhuje legislatívno-technická úprava v súlade s legislatívnymi pravidlami, súvisiaca s jednoznačným vymedzením termínu poskytnutia zdravotnej starostlivosti, na ktorý sa vzťahuje v zariadeniach vymenovaných v prílohe č. 7 výnimka z povinnosti uvádzať identifikačné číslo elektronického zdravotného záznamu v zúčtovacej dávke pre zdravotnú poisťovňu.  


1. V čl. I bode 5 prílohe č. 7 sa slová „1. Do 31. decembra 2026 zúčtovacia dávka neobsahuje identifikačné číslo elektronického zdravotného záznamu, ak poskytovateľ zdravotnej starostlivosti poskytol zdravotnú starostlivosť“ nahrádzajú slovami „1. Zúčtovacia dávka nemusí obsahovať identifikačné číslo elektronického zdravotného záznamu, ak poskytovateľ zdravotnej starostlivosti do 31. decembra 2026 poskytol zdravotnú starostlivosť“, slová „2. Do 30. júna 2027 zúčtovacia dávka neobsahuje identifikačné číslo elektronického zdravotného záznamu, ak poskytovateľ zdravotnej starostlivosti poskytol zdravotnú starostlivosť“ sa nahrádzajú slovami „2. Zúčtovacia dávka nemusí obsahovať identifikačné číslo elektronického zdravotného záznamu, ak poskytovateľ zdravotnej starostlivosti do 30. júna 2027 poskytol zdravotnú starostlivosť“, slová „3. Do 30. júna 2027 zúčtovacia dávka neobsahuje identifikačné číslo elektronického zdravotného záznamu o prepustení osoby z ústavnej zdravotnej starostlivosti, ak nie je známy dátum prepustenia.“ sa nahrádzajú slovami „3.  Zúčtovacia dávka nemusí obsahovať identifikačné číslo elektronického zdravotného záznamu o prepustení osoby z ústavnej zdravotnej starostlivosti, ak bola poskytnutá do 30. júna 2027 a nie je známy dátum prepustenia.“ a slová “4. Do 30. júna 2027 zúčtovacia dávka neobsahuje identifikačné číslo elektronického zdravotného záznamu, ak poskytovateľ zdravotnej starostlivosti poskytol zdravotnú starostlivosť v odbornom zameraní zariadenia s kódom odborného zamerania v číselníku zdravotníckej informatiky, ktorý vznikol po 1. apríli 2026.“ sa nahrádzajú slovami „4. Zúčtovacia dávka nemusí obsahovať identifikačné číslo elektronického zdravotného záznamu, ak poskytovateľ zdravotnej starostlivosti do 30. júna 2027 poskytol zdravotnú starostlivosť v odbornom zameraní zariadenia s kódom odborného zamerania v číselníku zdravotníckej informatiky, ktorý vznikol po 1. apríli 2026.“.

Legislatívno-technická úprava súvisiaca s jednoznačným vymedzením obdobia poskytovania zdravotnej starostlivosti, kedy  týmto zdravotníckym zariadeniam nevzniká povinnosť uvádzať identifikačné číslo elektronického zdravotného záznamu v zúčtovacej dávke.

1.  V čl. I bode 5 prílohe č. 7 druhom bode písmeno c) znie:

„c) v mobilnom hospici v odbornom zameraní domáca hospicová starostlivosť so skratkou 630 podľa číselníka zdravotníckej informatiky,“. 

Úprava súvisí s jednoznačnou identifikáciou odborného zamerania hospicov, aby bolo možné jednotné nastavenie vo všetkých informačných systémoch na strane poskytovateľov zdravotnej starostlivosti a zdravotných poisťovní a predídenie sporom, či identifikačné číslo elektronického zdravotného záznamu malo alebo nemalo byť v zúčtovacej dávke uvedené. 

1.  V čl. I bode 5 prílohe č. 7 sa druhý bod dopĺňa písmenami e) a f), ktoré znejú:

„e) v zdravotníckom zariadení ústavnej zdravotnej starostlivosti novorodencovi  dočasne identifikovanému rodným číslom matky, 
  f)  novorodencovi dočasne identifikovanému rodným číslom matky pri prvých troch preventívnych prehliadkach v zdravotníckom zariadení ambulantnej zdravotnej starostlivosti.“.

Presun ustanovení týkajúcich sa zápisu zdravotnej dokumentácie novorodencov z § 8aa ods. 5 do výnimiek, kedy zúčtovacia dávka neobsahuje identifikačné číslo elektronického zdravotného záznamu do 30.06.2027. 

1. Za článok I sa vkladá nový článok II, ktorý znie:

                                                     „Čl. II

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z., zákona č. 331/2022 Z. z., zákona č. 390/2022 Z. z., zákona č. 420/2022 Z. z., zákona č. 494/2022 Z. z., zákona č. 495/2022 Z. z., zákona č. 518/2022 Z. z., zákona č. 110/2023 Z. z., zákona č. 119/2023 Z. z., zákona č. 293/2023 Z. z., zákona č. 529/2023 Z. z., zákona č. 40/2024 Z. z., zákona č. 125/2024 Z. z., zákona č. 144/2024 Z. z., zákona č. 201/2024 Z. z., zákona č. 360/2024 Z. z., zákona č. 361/2024 Z. z., zákona č. 362/2024 Z. z., zákona č. 363/2024 Z. z., zákona č. 23/2025 Z. z., zákona č. 69/2025 Z. z., zákona č. 150/2025 Z. z., zákona č. 157/2025 Z. z., zákona č. 176/2025 Z. z., zákona č. 242/2025 Z. z., zákona č. 258/2025 Z. z., zákona č. 261/2025 Z. z., zákona č. 344/2025 Z. z., zákona č. 406/2025 Z. z. a zákona č. 44/2026 Z. z. sa mení takto:

1. V § 20 ods. 1 sa slová „ak odseky 2 a 3 neustanovujú inak“ nahrádzajú slovami „ak odsek 2 neustanovuje inak“.
1. V § 20 sa vypúšťa odsek 3.

      Doterajšie odseky 4 až 7 sa označujú ako odseky 3 až 6.

1. V § 21 ods. 1 sa vypúšťajú slová  „okrem dôvodov hodných osobitného zreteľa,“.

1. V celom texte zákona sa slová „§ 20 ods. 2 a 3“ nahrádzajú slovami „§ 20 ods. 2“.“.

      Nasledujúce články sa primerane prečíslujú, čo sa premietne do článku o účinnosti.

      Nový článok II nadobúda účinnosť 1. júla 2026, čo sa premietne do článku o účinnosti.

Navrhuje sa vypustiť predmetné ustanovenie pre právnu nejednoznačnosť a možný konflikt s ustanoveniami, ktoré jednoznačne definujú povinnosť viesť zdravotnú dokumentáciu v elektronickej zdravotnej knižke a súčasne s ustanoveniami, ktoré ukladajú poskytovateľom zdravotnej starostlivosti povinnosť vykazovať identifikačné číslo elektronického zdravotného záznamu v zúčtovacej dávke do zdravotnej poisťovne. Právna nejednoznačnosť predmetného ustanovenia vytvára priestor na rozdielny výklad v aplikačnej praxi. Touto úpravou nie sú žiadnym spôsobom dotknuté napr. technické limity, tzn. poskytovateľ zdravotnej starostlivosti bude naďalej oprávnený viesť zdravotnú dokumentáciu v písomnej forme u poskytovateľa v prípadoch, kedy nebude funkčný informačný systém poskytovateľa, alebo národný zdravotnícky informačný systém.  


1. Za článok I sa vkladá nový článok II, ktorý znie:

                                                       „Čl. II

Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z., zákona č. 351/2005 Z. z., zákona č. 538/2005 Z. z., zákona č. 282/2006 Z. z., zákona č. 527/2006 Z. z., zákona č. 673/2006 Z. z., uznesenia Ústavného súdu Slovenskej republiky č. 18/2007 Z. z., zákona č. 272/2007 Z. z., zákona č. 330/2007 Z. z., zákona č. 464/2007 Z. z., zákona č. 653/2007 Z. z., uznesenia Ústavného súdu Slovenskej republiky č. 206/2008 Z. z., zákona č. 284/2008 Z. z., zákona č. 447/2008 Z. z., zákona č. 461/2008 Z. z., zákona č. 560/2008 Z. z., zákona č. 192/2009 Z. z., zákona č. 214/2009 Z. z., zákona č. 8/2010 Z. z., zákona č. 133/2010 Z. z., zákona č. 34/2011 Z. z., zákona č. 250/2011 Z. z., zákona č. 362/2011 Z. z., zákona č. 390/2011 Z. z., zákona č. 512/2011 Z. z., nálezu Ústavného súdu Slovenskej republiky č. 5/2012 Z. z., zákona č. 185/2012 Z. z., zákona č. 313/2012 Z. z., zákona č. 324/2012 Z. z., zákona č. 41/2013 Z. z., zákona č. 153/2013 Z. z., zákona č. 204/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 333/2014 Z. z., zákona č. 53/2015 Z. z., zákona č. 77/2015 Z. z., zákona č. 393/2015 Z. z., zákona č. 422/2015 Z. z., zákona č. 428/2015 Z. z., zákona č. 91/2016 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 92/2017 Z. z., zákona č. 257/2017 Z. z., zákona č. 336/2017 Z. z., zákona č. 351/2017 Z. z., zákona č. 4/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 270/2018 Z. z., zákona č. 351/2018 Z. z., zákona č. 374/2018 Z. z., zákona č. 139/2019 Z. z., zákona č. 212/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 125/2020 Z. z., zákona č. 158/2020 Z. z., zákona č. 243/2020 Z. z., zákona č. 319/2020 Z. z., zákona č. 346/2020 Z. z., nálezu Ústavného súdu Slovenskej republiky č. 347/2020 Z. z., zákona č. 392/2020 Z. z., zákona č. 393/2020 Z. z., zákona č. 9/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 264/2021 Z. z., zákona č. 310/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 92/2022 Z. z., zákona č. 266/2022 Z. z., zákona č. 267/2022 Z. z., zákona č. 341/2022 Z. z., zákona č. 390/2022 Z. z., zákona č. 419/2022 Z. z., zákona č. 495/2022 Z. z., zákona č. 518/2022 Z. z., zákona č. 119/2023 Z. z., zákona č. 285/2023 Z. z., zákona č. 310/2023 Z. z., zákona č. 125/2024 Z. z., zákona č. 201/2024 Z. z., zákona č. 278/2024 Z. z., zákona č. 309/2024 Z. z., zákona č. 360/2024 Z. z., zákona č. 361/2024 Z. z., zákona č. 363/2024 Z. z., zákona č. 367/2024 Z. z., zákona č. 23/2025 Z. z., zákona č. 69/2025 Z. z., zákona č. 176/2025 Z. z., zákona č. 242/2025 Z. z., zákona č. 344/2025 Z. z., zákona č. 30/2026 Z. z., zákona č. 44/2026 Z. z. a zákona č. 70/2026 Z. z. sa mení takto:

V § 79 ods. 1 písmeno l) znie:
„l) viesť zdravotnú dokumentáciu podľa osobitného predpisu,48)“.

Poznámky pod čiarou k odkazom 48a a 48b sa vypúšťajú.“.

Doterajšie články II až IV sa primerane preznačia.
Nový článok II nadobúda účinnosť 1. júla 2026, čo sa premietne do ustanovenia o účinnosti.

Uprednostňuje sa štandardná novelizácia právneho predpisu pred tzv. „novelou novely“, čím sa zvyšuje prehľadnosť právneho poriadku ako celku, konkrétne sa obsah čl. III bodu 2 premieta priamo do zákona, ktorého zmena sa navrhuje.


1. [bookmark: _Hlk223598242]V čl. II bode 1 § 2 ods. 33 sa za slová „ktorým informačný systém poskytovateľa“ vkladajú slová „zdravotnej starostlivosti“. 

Legislatívno-technická úprava, ktorou sa v súlade s čl. 4 ods. 2 Legislatívnych pravidiel tvorby zákonov č. 19/1997 Z. z. navrhuje zjednotiť terminológiu s platným znením zákona č. 153/2013 Z. z. a tiež so zvyškom návrhu zákona.


1. V čl. II bod 2 znie: 
„2. V § 3a ods. 28 písm. n) sa vypúšťa slovo „každej“.“.
Tento bod nadobúda účinnosť 1. februára 2027, čo sa premietne do článku o účinnosti.

Legislatívno-technická úprava súvisiaca s premiestnením ustanovenia o rozsahu sprístupnených údajov pre zdravotné poisťovne do § 3a ods. 30 zákona č. 153/2013 Z. z. 

1. V čl. II sa za bod 2 vkladá nový bod 3, ktorý znie: 

„3. § 3a sa dopĺňa odsekom 30, ktorý znie: 
„ (30) Národné centrum sprístupňuje zdravotným poisťovniam údaje z elektronického zdravotného záznamu vytvoreného v  elektronickej zdravotnej knižke v rozsahu identifikačné číslo elektronického zdravotného záznamu, typ elektronického zdravotného záznamu, dátum vytvorenia elektronického zdravotného záznamu a  dátum storna elektronického zdravotného záznamu v elektronickej zdravotnej knižke (§ 2 ods. 9), identifikátor odborného útvaru poskytovateľa zdravotnej starostlivosti, kód poskytovateľa zdravotnej starostlivosti a dátum poskytnutia zdravotnej starostlivosti na účel kontroly správnosti údajov v zúčtovacej dávke.15y)“.   

Poznámka pod čiarou k odkazu 15y znie:
„15y) § 8aa ods. 2 písm. g) a § 9 ods. 3 zákona č. 581/2004 Z. z.“.“.  

Nasledujúci bod sa primerane prečísluje.

Tento bod nadobúda účinnosť 1. augusta 2026, čo sa premietne do článku o účinnosti.

Legislatívno-technická úprava súvisiaca s jednoznačným definovaním rozsahu poskytovaných údajov a účelu tak, aby bol v súlade s ustanoveniami zákona č. 581/2004 Z. z


1.  Čl. II sa dopĺňa bodom 4, ktorý znie:

„4. V Prílohe č. 1a sa písmeno d) dopĺňa piatym bodom, ktorý znie:
„5. Osobné údaje v rozsahu identifikátor fyzickej osoby, rodné číslo dieťaťa, meno a priezvisko dieťaťa, meno matky, priezvisko matky, meno otca, priezvisko otca, rodné číslo matky, rodné číslo otca, sa poskytujú poskytovateľom zdravotnej starostlivosti na účel vedenia zdravotnej dokumentácie.“.“.

Tento bod nadobúda účinnosť 1. júla 2027, čo sa premietne do článku o účinnosti.

[bookmark: 30172978][bookmark: 30172980][bookmark: 30173636]Doplnenie možnosti poskytovať osobné údaje z Registra záznamov o narodení pre poskytovateľov zdravotnej starostlivosti z dôvodu možnosti zápisu elektronického zdravotného záznamu do elektronickej zdravotnej knižky aj pri novorodencoch, ktorí nemajú zatiaľ pridelené rodné číslo. 


1. Čl. III sa vypúšťa.
Doterajší článok IV sa primerane preznačí.
Vypustenie článku sa premietne do ustanovenia o účinnosti.

Čl. III body 1 a 4 strácajú svoje opodstatnenie vzhľadom na navrhované riešenie legislatívno- technickej úpravy § 3a ods. 28 písm. n) platného zákona. Obsah čl. III bodov 2 a 3 sa premieta do zvyšku návrhu zákona. V súvislosti s uvedeným sa navrhuje vypustenie čl. III. Zamedzuje sa tak tzv. „novele novely“, ktorá je nežiaduca. 



C. p o v e r u j e

predsedu výboru, aby spracoval výsledky rokovania Výboru Národnej rady Slovenskej republiky pre zdravotníctvo z  19.  mája 2026 spolu s výsledkom rokovania Ústavnoprávneho výboru Národnej rady Slovenskej republiky do písomnej spoločnej správy výborov Národnej rady Slovenskej republiky a predložil ju na schválenie gestorskému výboru. 






									Vladimír  B a l á ž
								           predseda výboru


Jozef  V a l o c k ý
overovateľ výboru

